Finlandia conta con arredol de 5,3 millons d'habitants y tiene un promeyo de densidat de población de 17 habitants por kilometro quadrau. Isto la fa, dimpués de Noruega y Islandia, o país con a población mas espardida en Europa. A distribución d'a población ye muit desigual, ya que a población se concentra en a plana costera d'o sudueste. Arredol d'un 60% vive en lugars y ciudatz, estando 1,2 millons qui viven en l'aria metropolitana d'Helsinki. En Laponia, en cambeo, a densidat de población ye de solament 2 personas por kilometro quadrau.